Carmina (Catullus)/115
Mentula habet iuxta triginta iugera prati,
     Quadraginta arui: cetera sunt maria.
Cur non diuitiis Croesum superare potis sit
     Vno qui in saltu tot bona possideat,
Prata, arua, ingentis siluas saltusque paludesque
     Vsque ad Hyperboreos et mare ad Oceanum?
Omnia magna haec sunt, tamen ipse est maximus ultro,
     Non homo, sed uero mentula magna minax.

Elegi

it:Le poesie di Catullo/115